**Uspješno održana prva DIM ESEE-2 međunarodna inovacijska radionica**

Prvo izdanje inovacijske radionice DIM ESEE-2 na temu *Inovacija u geološkoj prospekciji* uspješno je održano od 20. do 22. listopada 2021. u Inter-University Centru u Dubrovniku, u hibridnom obliku, u organizaciji Rudarsko-geološko-naftnog fakulteta Sveučilišta u Zagrebu. Radionica je održana u sklopu međunarodnog projekta cjeloživotnog učenja, *DIM ESEE-2: Primjena inovacija*, usmjerenog na povećanje inovativnosti među stručnjacima za mineralne sirovine u regiji istočne i jugoistočne Europe, a zasnovan je na pozitivnim rezultatima i uspjehu [Međunarodne škole rudarstva u Dubrovniku](https://eitrawmaterials.eu/dim-esee-school-transfers-international-expertise-and-increases-social-acceptance-of-the-raw-materials-sector/) (2016.-2020.). Financiran je od strane Europskog instituta za inovacije i tehnologiju (EIT RawMaterials Academy) . Ovogodišnje izdanje održano je pod pokroviteljstvom Ministarstva gospodarstva i održivog razvoja te Ministarstva znanosti i obrazovanja.

Radionica je okupila 23 sudionika na licu mjesta, prema važećim epidemiološkim mjerama, te 20 online sudionika povezanih putem interaktivne platforme. Među sudionicima su bili doktorandi i poslijedoktorandi zaposleni na sveučilištima ili u industriji, inženjeri iz raznih tvrtki i sveučilišni profesori, predstavljajući 21 različitu instituciju iz Albanije, Austrije, Belgije, Bugarske, Hrvatske, Grčke, Mađarske, Kosova, Crne Gore, Slovenije i Ukrajine. Glavne tematske cjeline podijeljene u tri dana bile su *Glavni izazovi i potrebe u inovativnom istraživanju minerala i robotizaciji*, *Tehnike na daljinu i senzori te njihova primjena u izgradnji 3D modela* te *Napredna geofizička obrada podataka i geostatističke metode*.

Detaljnije o ovogodišnjem izdanju možete pročitati na [poveznici](https://dim-esee.eu/dim-esee-2-innovative-workshop-successfully-held-in-dubrovnik-and-online/).

Više o projektu: [DIM ESEE službena stranica](https://dim-esee.eu/) i [LinkedIn](https://www.linkedin.com/in/dim-esee/).

****

****



